Preĝejo Ĉieliro de Maria (Sződliget)

La paroĥa preĝejo Ĉieliro de Maria estas sakrala konstruaĵo en grandvilaĝo Sződliget (Hungario).

 Historio 
La katolika vivo en Sződliget komenciĝis en 1919. Ekde tiam okazis diservoj en privata familia domo, kvazaŭ kapelo. Ĝis 1944 kanonikoj el Vác faris la necesajn ekleziajn taskojn, poste jam loke estis pastro. La eklezia grupo formiĝis en 1923 kiel filio de Sződ, post 5 jaroj la privata domo estis pligrandigita por akcepti la kreskiĝintajn katolikojn. En 1929 episkopo de Vác donacis sonorilon al la kapelo, en la sama jaro oni metis ŝtonan krucon en la ĉefplacon. Nova kirko konstruiĝis en la jaro 1932 tuj apud la menciitan krucon. Ĝi ricevis paroĥan rajton en 1944. La orgeno ekfunkciis en nekonata jaro. En 1965 la didomo estis renovigita.

 Konstruaĵo 
La preĝejo situas sola en la ĉefplaco. La fasado estas simetria, meze la kvadrata turo plene reliefas. La turpinto estas piramida, en la turo 3 sonoriloj loĝas. La arka enirejo situas tra la turo, pli supre du arkaj fenestroj estas videblaj. La navo finiĝas en duonronda absido, al kiu ambaŭflanke sakristioj aliĝas. Interne 3 arkaj arkadoj tenas la galerion, kie la orgeno funkcias. Menciindas la kasona plafono.

Kermeso okazas la 15-an de aŭgusto.

 Fontoj 
 hungare kun fotoj
 hungare kun fotoj
 leksikono 

Szodliget
Szodliget